open-index/open-wikipedia-markdown huggingface dataset:
Религија во Ерменија

Поголемиот дел од Ерменците се христијани, кое во Ерменија постои пред околу 1.700 години. Ерменија има своја црква, Ерменска апостолска црква. Христијанството има силно влијание во земјата. Освен Ерменската Апостолска црква, во Ерменија има и други помали верски заедници.

## Христијанство

### Ерменска апостолска црква

Ерменската православна црква е една од Древноисточните цркви и една од најстарите христијански цркви. Според едно предание, таа била основана од страна на Апостол Вартоломеј и Апостол Тадеј. Историски била формирана од страна на светецот Григориј Просветител во 301 година, чијшто син Аристакес учествувал на Првиот вселенски собор. Оваа црква се потпира на решенијата од првите три вселенски собори и ја поддржува христологијата на Свети Кирил Александриски. Веќе на Четвртиот вселенски собор, ерменската апостолска црква не учествувала и не ги поддржала односно признала решенијата од тој собор. Во периодот од 491 до 536 година конечно се оделила од Византија. Црквата има седум таинства, ја почитува Пресвета Богородица. Во нејзин склоп опстојуваат пет епархии во Америка, Европа, Азија и Австралија.

### Римокатолизам во Ерменија

Римокатоличката црква во Ерменија е дел од Римокатоличката црква, и е дел од духовното водство на папата во Рим. Нив во Ерменија ги има околу 110.000, што претставува околу 4% од вкупниот број на верници во земјата.

### Други христијански вери

Исто така, постојат мали заедници на Ерменците кои потекнуваат од различни протестантски вероисповеди, потоа Јеховини сведоци, Црква на Исус Христос, според која се смета дека има околу 2000 верници.

## Јудаизам

Евреите имаат историско присуство во Ерменија. Во времето на Советскиот Сојуз, Ерменија била сметена за една од најпознатите толерантни републики кон Евреите. Во моментов има околу 750 Евреи во земјата.

## Ислам

[десно|250px|[Сина џамија (Ереван)|Сината џамија во Ереван]]
Исламскиот свет на Ерменија главно се состои од Азерите и Курдите. Во 2009 година, според Истражувачкиот центар Пју се смета дека помалку околу 1.000 жители на Ерменија се муслимани.

Во текот на 1988-1991 година мнозинство од муслиманското население ја напуштило земјата, како резултат на Нагорнокарабашката војна и тековниот конфликт меѓу Ерменија и Азербејџан. Еден од најпознатиот муслимански храм во Ерменија е Сината џамија во Ереван.

## Језидство

Околу 2% од ерменското население, претежно етнички Курди што живеат во западниот дел на земјата, припаѓаат на античките Језиди. Многу Језиди кои дошле во Ерменија и Грузија, за време на 19 век и почетокот на XX век доживеале верски прогон.

## Бахајство

Се смета дека бројот на верници на оваа религија во Ерменија е околу 1.400 
.

## Наводи
Религија во Белгија

Според последната анкета која била спроведена од страна на Евробарометар во 2005 година:

* 43% од белгиските граѓаните одговориле дека "тие веруваат оти Бог постои ".
* 29% одговориле дека "тие веруваат оти постои некоја друга сила".
* 27% одговориле дека "тие не веруваат дека постои Бог или некоја друга сила".

## Историја
[thumb|[Катедрала Свети Михаил и Гудула|Катедралата Свети Михаил и Гудула во Брисел]]

По шпанското освојување од 1592, до повторното воспоставување на верската слобода во 1781 година од страна на Јозеф II од Австрија, Римокатоличката црква била прогласена за единствената легитимна религиозна организација која била дозволена на територијата на денешна Белгија. Сепак, мал број на протестанти групи успеале да опстојат, и истите главно се задржиле во Хорбек, Доул, Турнај, Еупен и Ходимонт

Религијата била една од разликите кои се појавиле помеѓу католичкиот југ и протестантскиот север предводен од страна на Обединетото Кралство на Холандија. Во крајна сметка, унијата се распаднала во 1830 година по создавањето на новата белгиска држава. По 1830 година, Римокатоличката црква продолжила да има голема улога во политичкиот живот на Белгија. Како пример за тоа се т.н. “*училишни војни*“ („guerres scolaires“ на француски) помеѓу либерали и католици во периодите од 1879 до 1884 и од 1954 до 1958.

Друг важен настан што се случил е од 1990, кога религиозниот крал Бодуен I ,  го одбил барањето на белгискиот парламент за легализација на абортусот

Денеска, во Белгија католицизмот е најголема религија и истата опфаќа околу 80% од вкупниот број на население. Други религии во земјата се исламот, протестантството и јудаизмот.

## Наводи
Македонит

**Македонит** — минерал кој името го добил по Македонија. За првпат е откриен во пегматитско-хидротермалните жици што се јавуваат во серијата на сиенитите кај селото Алинци, Прилепско. Македонитот по состав е PbTiO3, кристализира четириаголно и обично се јавува во кристални облици што се комбинација на призми. Има црна боја со кафеава нијанса и стаклеста сјајност. Во пегматитско-хидротермалните жици кај Алинци македонитот се јавува заедно со амазонитот, кварцот, титанитот, рутилот, анатасот и монацитот.

## Наводи

## Надворешни врски
*Macedonite - сите особини на минералот

Категорија:Минерали на оловото
Категорија:Минерали на титанот
Категорија:Претворачи
Категорија:Физика на кондензираната материја
Категорија:Геологија на Македонија
Сушење на дрво

thumb|Сушење на насобрани дрва

**Сушење на дрвото** е систем од методи и техники за отстранување на непотребната вода (влага) од дрвото. Намалувањето на водата во дрвото се изведува со сушење. За сушење на масивното дрво се користат следниве начини:

* сушење без доведување топлина и 
* сушење со доведување топлина (вештачко топлинско сушење).

Во првата група влегуваат: природното (атмосферско), механичкото и биолошкото сушење.

Во втората група влегуваат: конвективното и контактното сушење, сушењето со зрачење, со прегреана водена пареа, со високочестотна електрична енергија, во вакуум, со хидрофобни течности, со сончева енергија и со хемиски средства.

Најголема практична примена имаат природното сушење (на отворен простор, под стреи или комбинација од двете) и конвективниот метод (сушење во специјални објекти – сушилници). Покрај сушењето на масивното дрво, постојат методи и техники за сушење на фурнири и дрвени иверки. Сушењето на фурнирите се врши по вештачки пат во сушилници (кај некои сечени фурнири и по природен пат), додека сушењето на дрвените иверки се врши само по вештачки пат.

## Извор

Македонска Енциклопедија, проф. д-р Борче Илиев, Шумарски факултет, Скопје, *Сушење на дрвото* стр. 1460-1461, МАНУ, Скопје, 2009.

Категорија:Дрво
Знамиња во Океанија

Ова е **галерија на знамиња во [[Океанија]]**. Галеријата вклучува знамиња на меѓународно признати држави, како и зависни територии во Океанија.

## Независни држави целосно во Океанија

## Независни држави кои понекогаш се сметаат за дел од Океанија

## Зависни територии во Океанија

File:Flag of American Samoa.svg|Знаме на Американска Самоа (САД)
File:Flag of Christmas Island.svg|Знаме на Божиќниот Остров (Австралија)
File:Flag_of_Rapa_Nui,_Chile.svg‎|Знаме на Велигденскиот Остров (Чиле)
File:Flag of Wallis and Futuna.svg|Неофицијално знаме на Валис и Футуна (Франција)
File:Flag of Wake Island.svg|Неофицијално знаме на островот Вејк (САД)
File:Flag of Guam.svg|Знаме на Гуам (САД)
File:Flag of the Cook Islands.svg|Знаме на Куковите Острови (Нов Зеланд)
File:Flag of the Midway Islands (local).svg|Неофицијално знаме на Мидвејските Острови (САД)
File:Flag of Niue.svg|Знаме на Ниуе (Нов Зеланд)
File:Flag_of_New_Caledonia.svg|Знаме на Нова Каледонија (Франција)
File:Flag of Norfolk Island.svg|Знаме на Островот Норфолк (Австралија)
File:Flag of Palmyra Atoll (local).svg|Неофицијално знаме на Палмира (САД)
File:Flag of the Pitcairn Islands.svg|Знаме на Питкернските Острови (Обединетото Кралство)
File:Flag of the Northern Mariana Islands.svg|Знаме на Северните Маријански Острови (САД)
File:Flag of Tokelau.svg|Знаме на Токелау (Нов Зеланд)
File:Flag of French Polynesia.svg|Знаме на Француска Полинезија (Франција)
File:Flag of Hawaii.svg|Знаме на Хаваи (САД)
File:Flag of Chatham Islands.svg|Неофицијално знаме на Чатамските Острови (Нов Зеланд)


## Поврзано
* Океанија
* Грбови во Океанија

## Надворешни врски
* Национални знамиња на Океанија

Океанија
*
Знамиња во Северна и Средна Америка

Ова е **галерија на знамиња во [[Северна Америка|Северна]] и [[Средна Америка]]**. Галеријата ги опфаќа независните држави на овие континенти, но и зависните самоуправувачки територии. Од практични причини знамињата на двата континента се споени во една статија.

## [[Северна Америка]]
;Независни држави

;Зависни територии


File:Flag of Bermuda.svg|Знаме на Бермуда (Обединетото Кралство) 
File:Flag of Greenland.svg|Знаме на Гренланд (Данска)
File:Flag of France.svg|Знаме на Клипертон (Франција)
File:Flag of Saint-Pierre and Miquelon.svg|Неофицијално* знаме на Свети Петар и Микелон (Франција)


: *Официјалното знаме на оваа територија е француското знаме, а покрај ова неофицијално знаме, територијата има и лого.*

## [[Средна Америка]]

### [[Карипски Острови]]
;Независни држави

;Зависни територии


File:Flag of the United States Virgin Islands.svg|Знаме на Американските Девствени Острови (САД)
File:Flag of Anguilla.svg|Знаме на Ангвила (Обединетото Кралство)
File:Flag of Aruba.svg|Знаме на Аруба (Холандија)
File:Flag of Bonaire.svg|Знаме на Бонер (Холандија)
File:Flag of the British Virgin Islands.svg|Знаме на Британските Девствени Острови (Обединетото Кралство)
File:Flag of Guadeloupe (local).svg|Неофицијално* знаме на Гваделуп (Франција)
|Знаме на Кајманските Острови (Обединетото Кралство)
File:Flag of Curaçao.svg|Знаме на Курасао (Холандија)
File:Flag of Martinique.svg|Знаме на Мартиник (Франција)
File:Flag of Montserrat.svg|Знаме на Монтсерат (Обединетото Кралство)
File:Flag of Puerto Rico.svg|Знаме на Порторико (САД)
File:Flag of Saba.svg|Знаме на Саба (Холандија)
File:Flag of Saint Barthelemy (local).svg|Неофицијално* знаме на Свети Вартоломеј (Франција)
File:Flag of Sint Eustatius.svg|Знаме на Свети Евстахиј (Холандија)
File:Flag of Sint Maarten.svg|Знаме на Свети Мартин (Холандија)
File:Flag of the Turks and Caicos Islands.svg|Знаме на Туркс и Кајкос (Обединето Кралство)


: *Официјалното знаме на овие територии е француското знаме, а покрај овие неофицијални знамиња, секоја територија има и лого.*

### Копнен дел

## Поврзано
*Северна Америка
*Средна Америка
* Грбови во Северна и Средна Америка

## Надворешни врски
* Знамиња на Средна и Северна Америка

Северна и Средна Америка
*
*
Знамиња во Јужна Америка

right|200px|Јужна Америка.
Ова е **галерија на знамиња во [[Јужна Америка]]**. Оваа листа вклучува меѓународно признати држави и зависни самоуправувачки територии. 

## Независни држави

## Зависни територии

File:Flag of South Georgia and the South Sandwich Islands.svg|Знаме на Јужна Џорџија и Јужни Сендвички Острови (Обединетото Кралство)
File:Flag of the Falkland Islands.svg|Знаме на Фолкландските Острови (Обединетото Кралство)
File:Flag of French Guiana.svg|Знаме на Француска Гвајана (Франција)


## Поврзано
* Јужна Америка
* Грбови во Јужна Америка

## Надворешни врски
* Знамиња на Јужна Америка

*
Јужна Америка
Горна вилица

Горната вилица, **максила**, претставува парна и најголема лицева коска. Таа е опкружена од сите други коски на скелетот од лицето. На неа се разликуваат средиштен дел или тело и четири израстоци. **Телото** (corpus maxillae) наликува на тристрана пирамида со база свртена кон носната празнина, а врвот сраснат со јаболковата коска. Горната страна од телото учествува во градбата на подот од орбитата. Предната страна претставува основа на образот. Задната страна е свртена латерално и учествува во ограничување на потсепоочната јама. Базата од телото претставува носна празнина, а учествува во градбата на латералниот носен ѕид. На средината од носната празнина се наоѓа отвор на виличниот синус во телото од годната вилица. Од телото на максилата се издвојуваат четири коскани израстоци: челен, јаболков, непцев и забен.

**Челниот израсток** (processus frontalis) учествува во градбата на латералниот ѕид од носната празнина. **Јаболковиот израсток** (processus zygomaticus) се спојува со јаболковата коска. **Непцевиот израсток** (processus palatinus) споен со истиот од спротивната страна учествува во градбата на коскеното непце и тоа неговите предни две третини. Горната страна од непцевиот израсток влегува во состав на подот од носната празнина. **Забниот израсток** (processus alveolaris) е насочен надолу и неговиот долен раб претставува забен лак. На него се забележуваат осум забни алвеоли каде што се сместени корените од горните заби.

## Наводи

Категорија:Коски
Алпска вегетација

мини|Алпска ливада во Северната Каскада, Вашингтон, САД

**Алпска вегетација** претставува вегетациски тип што се развива над горната шумска граница, над субалпските пасишта и субалпските грмушести заедници, по високите планини од умерениот климатски појас (над 2200 m надморска висина). Во нејзиниот состав доминираат ниски баздовидни или перничести повеќегодишни тревести или грмушести растенија, приспособени кон специфичните еколошки услови на високопланинскиот појас каде што има краток вегетациски период, многу ниски температури во зимскиот период, долготрајна снежна покривка, свежи лета, силни ветрови, дождови и интензивно сончево осветлуваве. Алпската вегетација опфаќа разновидни растителни заедници што се развиваат на хетерогена подлога (кисели почви, карбонати, планински тресетишта, сипари, точила, камевари, карпи и др.), кои припаѓаат кон различни вегетациски класи - *Elyno-Seslerietea, Caricetea curvulae, Salicetea herbaceae, Scheuchzerio-Caricetea fuscae, Drypetea spinosae, Asplenietea trichomanis* и др.

Покрај разните претставници од фамилијата на тревите (*Poaceae*), нејзината физиономија ја определуваат голем број видови од родовите: 
* *Androsace*, 
* *Gentiana*,
* *Geum*, 
* *Primula*, 
* *Saxifraga*, 
* *Soldanella*,
* *Thymus* и др.

## Алпска вегетација во Европа

Алпска вегетација се развива на голем број планински масиви во Европа како на пример - Алпи, Карпати, Пиринеи, Кавказ, планини на Балканскиот Полуостров и др.

## Алпска вегетација во Република Македонија

Во РМ алпски заедници се присутни на повеќе планински масиви како на пример – Шар Планина, Јакупица, Кораб, Дешат, Бистра, Стогово, Јабланица, Галичица, Пелистер, Ниџе и други.

## Извор
Македонска Енциклопедија, проф. д-р Владо Матевски, Природно-математички факултет, Скопје, *АЛПСКА ВЕГЕТАЦИЈА ВО РЕПУБЛИКА МАКЕДОНИЈА* стр. 41-42, МАНУ, Скопје, 2009.

Категорија:Растенија
Видеоуметност

**Видеоуметност** (анг. *video art*) — автономна уметничка дисциплина во современата уметност. Користи телевизиска техника и технологија, експериментира во областа на електронската слика и звук и воведува специфичен визуелен јазик. Почетоците се врзуваат за уметничките движења на шеесеттите и седумдесеттите години на XX век, кога уметници во светот почнале да користат: камера, рекордер, монитор и видеолента. Од 21 век овие медиуми сè повеќе се заменуваат со тврд диск, ДВД и др.

Во Република Македонија првите видеопрезентации (1984 и 1985) ги организирал Музејот на современа уметност, а во 1986 Македонската телевизија (ТВ Скопје) ја одржала меѓународната видеопрезентација „*Скопје – Монбелијар ’86*“. Првите видеоостварувања биле реализирани во Редакцијата за култура и уметност на МТВ. Се создал автохтон творечки амбиент во кој првите вакви остварувања соавторски ги реализираат еминентни уметнички имиња со одделни креативни телевизиски професионалци.

Попознати македонски видеоавтори се Драган Абјаниќ, Александар Станковски, Златко Трајковски-Хинки, Жанета Вангели, Ирена Паскали и др.

## Извор

## Наводи
Мирза Хазар

**Мирза Хазар** () (, Геокчај, Азербејџан, СССР - , Германија) — истакнат азербејџански писател, политички аналитичар, менаџер, издавач.

## Животопис

Од 1975 до 1984 година ја превел Библијата на азербејџански јазик. Од 1976 до 2003 работел во Радио Слободна Европа и Гласот на Америка како уредник на вести на азербејџански јазик. 

## Наводи

## Надворешни врски
* Биографија
* Broadcasting Freedom: The Cold War Triumph of Radio Free Europe

Категорија:Родени во 1947 година
Категорија:Азерски преведувачи
Категорија:Азербејџански издавачи на книги
Категорија:Починати во 2020 година
Религија во Кипар

Поголемиот дел од Кипарските Грци, а со тоа и мнозинството од населението на Кипар, се членови на автокефалната Кипарска православна црква, додека кипарските Турци се претежно муслимани. Според Евробарометар 2005 година , Кипар е една од најголемите религиозни земји во Европа, заедно со Турција, Малта, Романија, Грција и Полска. Освен православните христијани и муслиманските заедници, во земјата живеат и помали религиозни заедници како бахаите, евреите, протестантска, католичка, маронити и членови на Ерменската апостолска црква.

## Кипарска православна Црква

Најголемата црква во Кипар е Кипарската православна црква. Таа се има здобиено со автокефалност и истата е признаена од страна на Вселенскиот Патријарх во Цариград, задржувајќи ја комплетната административна автономија на својот архиепископ. Големиот раскол, која довела до поделба на црквата на католичка и православна, имала големи последици за Кипарската црква. Во времето кога земјата била под контрола на Венецијанската Република, црвата била под големо влијание на Папата. По заземањето на островот од страна на Османлиите, црквата имала своја автономија и право на религиозен обред. По основањето на државата, архиепископот Макариос III бил избран за претседател на републиката и на таа позиција се задржал до неговата смрт во 1977 година. Негов наследник бил Кристостомос, кој управувал до 2006 година.

## Ислам

Исламот во Кипар бил воведен кога калифот Утман го освоил Кипар во 649. Муслиманите се населиле скоро на целата територија на Кипар, но по настаните од 1974 година тие главно се концентрирани во Северен Кипар.

До 1974 година, кипарските Турци (со муслиманската заедница на Кипар) се околу 18% од населението на островот или околу 264.172 Муслимани. На островот има неколку важни исламски исламски храмови вклучувајќи ја Хала Султан Теќе / Ум Харам џамија во Ларнака и џамијата Семикије.

## Маронити

Во Кипар живеат и околу 20.000 Маронити, а нивното потекло води од Либан.

## Римокатолици

Католичката црква на Кипар е дел од Римокатоличката црква, под духовно водство на папата во Рим. Нивниот број се движи околу 10.000 или околу 1% од вкупното население. Повеќето католички верници се или Маронити со сопствен архиепископ, или Латини, под Патријаршијата во Ерусалим.

## Хиндуисти

## Евреи

## Наводи


Категорија:Религија во Северен Кипар
Религија во Чешка

Чешка, заедно со Естонија, е една од најмалку религиозните популации во цела Европа. Според пописот од 2001 година, 59% од земјата се агностици, атеисти или нерелигиозни, 26,8% се Римокатолици и 2.5% се протестанти.

Според најновите податоци на Евробарометар од 2005, 19% од Чешките граѓаните одговориле дека "тие веруваат дека постои Бог" (втора најниска стапка меѓу земјите на Европската Унија по Естонија со 16%),.

## Наводи
Религија во Данска

Од поголемиот број на религиозни заедници во Данска, една од најголемите е Лутеранската Црква на Данска, која е официјална државна религија. Втората најголема религиозна организација е исламот, поради масовните имиграции кон крајот на XX век.

Во принцип, Данците не се многу религиозни, а како факт се зима премалата посетеност на црквата од страна на населението. Според податоци од 2005 година изврѓени од страна на Зукермен http://www.adherents.com/largecom/com_atheist.html , Данска е третата земја во Европа со највисок процент на атеисти највисок процент на атеисти, кој процент се движи помеѓу 43% и 80%. Според друго истражување, онаа на Евробарометар од 2005 година, 31% од граѓаните на Данска одговориле дека "тие веруваат во Бог". Иако Божик се смета за дански прзник, истиот главно произлегува најверојатно од нејзините културни традиции.

До крајот на 2007 година, 82,1%  биле членови на Евангелска Лутеранска црква, чиј процент во 2008 година се намалил на 81,5%. Сепак, овој податок е сличен и кај останатите земји од Скандинавија, северозападна Европа и Британија.

Според Одделението за проучување на религијата на Универзитетот во Орхус, Данска, исто така, постојат околу 20.000 верници на будизмот во Данска., а вкупниот процент на муслимани во Данска е околу 3,7%.

## Наводи
Бамја

**Бамја** () — едногодишно растение од фамилијата Слезови (*Malvaceae*). Се одгледува заради младите (4-5 дена) плодови, кои се консумираат зготвени. Позната е од пред 3.000 години во Египет и во Азија. Кај нас е застапена на многу мали површини. Бамјата е една од најтоплољубивите градинарски култури. Почнува да никнува на 15 степени целзиусови а оптимални се 25 степени. Активната вегетација е при температура меѓу 26 и 28 степени. Исклучиво е светлољубива припадничка на долгиот ден.. Бамјата се користи во кулинарството ширум светот, а во македонската традиционална кујна бамјата е состојка која се користи во специјалитетот турлитава.

## Галерија


File:Okra Growing.jpg|Плод на бамја
File:Бамја МК 02.jpg|Растенија на бамји посадени во бавча
File:Бамја МК 03.jpg|Растенија на бамји посадени во бавча
File:Бамја МК 04.jpg|Растенија на бамји посадени во бавча
File:Бамја МК 05.jpg|Растенија на бамји посадени во бавча



## Извори


Категорија:Слезови
Категорија:Влакнодајни растенија
Религија во Ирска

мини|Христијанизацијата на Ирска била направена од Свети Патрик во  век
Основната религијата во Република Ирска е Римокатоличката. Историски гледано, пред доаѓањето на христијанството, келтскиот политеизам била доминантна религија на нацијата.

Според последната анкета која била спроведена во 2005 година од страна на Евробарометар , 73% од населението на Ирска рекле дека постои Бог и дека веруваат во него, 22% рекле дека веруваат дека постои некоја друга натприродна сила и 4 % рекле дека не веруваат ниту во Бог ниту во некоја друга сила.

## Наводи
Религија во Естонија

Според последната анкета спроведена од страна на Евробарометар во 2005, 16% од граѓаните на Естонија одговориле дека "веруваат во Бог", а 54% одговориле дека "постои некоја друга сила" и 26% одговориле дека "неверуваат ниту во Бог ниту во некоја натприродна сила". Според оваа анкета, Естонците се наоѓаат на самиот врв во Европската унија како најголем атеистички народ. Историски, сепак, Естонија била на повеќепати била седиште на Лутеранството.

Помалку од една третина од населението се декларира како религиозно односно околу 32% од населението. Во Естонија има повеќе религиозни организации и тоа:

* Естонска Евангелска Лутеранска црква, а вкупниот број на верници изнесува 14,8%
* Естонска Православна Црква, а вкупниот број на верници изнесува 13,9% 
* Исламска организација, а вкупниот број на верници изнесува 0.4%
* Баптистичка организација, а вкупниот број на верници изнесува околу 0.4
* Римокатолици, а вкупниот број на верници изнесува околу 0.1

Исто така има и голем број на помали Протестантски, еврејски, будистички и други религиозни групи.

## Наводи
Религија во Франција

[мини|[Богородична црква (Париз)|Богородичната црква во Париз, основана во 1163 година, споменик на католицизмот, мнозинска христијанска вера во Франција, но не официјална од 1905.]]
Франција е земја каде што слободата на мислата и на религијата се зачувани уште од 1789 година врз основа на Декларацијата за правата на човекот и на граѓанинот. Републиката се заснова врз принципот на Лаицизмот (или "слободата на совеста", вклучувајќи го и недостатокот од него) применет од страна на Жил Фери во 1880-тите  и законот од 1905 година за поделбата на црквите и на државата. Римокатолизмот е мнозинската религија на францускиот народ. Таа повеќе не се смета за државна религија, како што било до пред 1789 година и револуцијата.

Според последните податоци кои биле направени во 2006 година, 51% од населението на Франција се Римокатолици, 31% се атеисти, околу 4% се муслимани, 3% протестанти, 1% евреи а околу 10% се нерелигиозни,
Дела-сираци

**Дела-сираци** или **дела-сирачиња** се авторски дела за кои е тешко или невозможно да се контактира сопственикот на авторски права. Оваа ситуација може да се појави од разни причини. Авторот можеби никогаш не бил јавно познат оти делото било објавено анонимно или делото никогаш не било објавено според традиционалните стандарди (на пр. без да се земе ИСБН број). Или идентитетот на авторот можеби некогаш бил познат, но со текот на времето таа информација се изгубила. Дури и ако авторот е познат, можеби не е возможно да се определи кој ги наследил авторските права и е тековен сопственик. Скоро секое дело за кое, иако е вложен разумен напор, не е пронајден тековниот носител на авторски права може да се смета за дело-сирак. Арно ама овој термин често се користи и полабаво, а во некои јурисдикции воопшто не постои правна дефиниција за него.

## Надворешни врски
* United States Copyright Office on The "Orphan Works" Problem and Proposed Legislation
* Политика за информатичко општество на ЕУ во наредните години ЕДРИ-грам бр.7.19 (07.10.2009), преведен и објавен на македонски од Метаморфозис (13.10.2009).
Саксофон

**Саксофонот**, или **Сакс** (Sax), е дрвен дувачки инструмент, иако како и флаутата, е направен од метал, но според изведувачката техника и градба припаѓа на оваа фамилија, на која ѝ се придружил дури во половината на 19. век. Наречен е според својот градител Адолф Сакс (Adolphe Sax).

## Градба
Адолф Сакс ги комбинирал искуствата од дотагашните инструменти, па саксофонот има усник како и кларинетот – со просто јазиче од трска, механизмот и техниката на прстите му се најслични на обоата, а звукот на фаготот (чиј висок регистар и се нарекува ”саксофонски”). Саксофонот се гради во цела низа регистри, од најдлабока до највисока звучност, но најчести се алт-, тенор-, а донекаде може да се каже и сопран- и баритон-саксофон. Повеќето варијанти имаат права цевка, па личат на лимената обоа или кларинетот. Кај другите цевката е карактеристично свиткана во почетокот и завршетокот, со издолжена инка подигната нагоре.

Саксофонот е конструиран за потребите на воената музика и во некои западноевропски земји таа функција ја има и денес. Во симфониските оркестри и во уметничката музика се користи сразмерно ретко (Морис Равел - Болеро (сопран in B и тенор in B), Модест Петрович Мусоргски - Слики од изложбата - во оркестрација на Морис Равел (алт in E♭), Бенџамин Бритен - Simfonia da Requiem (алт in E♭), Микис Теодоракис - Гркот Зорба (алт in B) и други), но во ансамблите за забавна музика, посебно во џезот, многу е истакнат, со цела низа значајни солисти-виртуози.

## Саксофонот како тема во уметноста и во популарната култура
* „Саксофонска песна“ (англиски: *The Saxophone Song*) - песна на англиската пејачка Кејт Буш (*Kate Bush*) од 1978 година.
* „Саксофонски манијак“ (англиски: *Sax Maniac*) — песна на словенечката рок-група Миладојка Јунид (*Miladojka Youneed*)“ од 1993 година.

## Надворешни врски
* Официјална страница

## Наводи

Категорија:Лимени дувачки инструменти
Категорија:Џез
Красимира Илиевска

**Красимира Илиевска** (родена на 1 април 1950 во Скопје) е еден од најактивните истражувачи и афирматори на рускиот јазик во Република Македонија. Редовен професор на филолошкиот факултет „Блаже Конески“ во Скопје, при катедрата за Славистика.

## Животопис
Предмет на научни истражувања: историја на јазикот, историска ономастика, средновековна правна литература, јазици во контакт, меѓујазична интерференција, методика на наставата, формирање на говорниот израз кај малите деца, прашања од областа на руската граматика и лексикологија. Магистерска теза „Топонимите во Македонија во XIII и XIV в. според хрисовулите на Горг Скопски", а докторска теза „Мазуринската крмчија“. Автор е на околу сто статии во списанија и зборници. Преведува и препејува од руски на македонски јазик.

### Поважни трудови
# *А. С. Грибоедов, Од многу ум* (препев), Скопје, 1974 
# *Во очекување на „големиот живот*, Скопје, 1998
# *Мазуринска крмчија, јазична анализа*, Стари текстови, VI, Скопје, 1999
# *Мазуринская кормчая, памятник межславянских културних связей XIV - XVI вв.*, издание приготовили: Е. Белякова, К. Илиевска, О. Князевская, Е. Соколова, И. Старостина, Я. Шчапов (редактор), Москва, 2002, 853 + 24 стр.
# *Законъ соуднъи людьмъ*, МАНУ, Скопје, 2004

Категорија:Македонски русисти
Малина Попиванова

мини|десно|250п|Малина Попиванова во периодот на школувањето
**Малина Попиванова** (,  - Тјумењ, СССР, ) — истакната македонска комунистка.

## Животопис

Во револуционерното движење се вклучува многу млада, уште за време на школувањето. Во 1919 година е затворена од страна на бугарската полиција за време на демонстрации во Софија. Заедно со неа се затворени и другите членови на семејството Попиванови, родителите и браќата Иван и Цеко.

Во КПЈ е примена кон крајот на 1920 година и својата прва партиска активност ја има во Белград. Тука останува до средината на 1921 година и студира фармакологија. Потоа револуционерната активност ја продолжува во Скопје каде останува до 1924 г. Додека е во Скопје е активен член на Културно-уметничкото друштво „Абрашевиќ“.

Есента 1924 година, по налог на ЦК КПЈ заминува на школување во СССР и станува првата Македонка која ќе дојде во Советскиот Сојуз во партиска школа, односно во Комунистичкиот универзитет „Свердлов“, кој го завршува во 1928 г.

Во насока на справување со фракционерските борби во КПЈ, Коминтерната во пролетта 1928 година испраќа повеќе проверени комунисти во Југославија, меѓу кои е и Попиванова. Таа добива задача да работи прво во Загреб, а потоа во Далмација, која била центар на левата фракција во КПЈ.
мини|лево|170п|Малина Попиванова во 1940 година
Во ноември 1928 г. Малина Попиванова како делегат учествува на Четвртиот конгрес на КПЈ во Дрезден, заедно со Кочо Рацин, и на конгресот е избрана за член на ЦК КПЈ, со што станува првата Македонка на највисока позиција во КПЈ. По конгресот се враќа во Загреб, но поради болест, во 1929 г. емигрира во СССР каде продолжува да живее и работи под името Елена Николаевна Галкина. Од есента 1929 година е предавач на Комунистичкиот универзитет за националните малцинства на Западот (КУНМЗ). Кон крајот на 1929 учествува во справувањето со противниците на линијата на Коминтерната во југословенскиот сектор на КУНМЗ. Предава на КУНМЗ до декември 1932 година, кога е испратена на организациска работа, прво во Москва, а од октомври 1933 година во Омската област. Оттаму, во 1935 година е испратена во Червишево, Тјумењска област.

Во 1937 година, во екот на Сталиновите чистки е исклучена од СКП(б), а потоа е и затворена. Во 1939 година е ослободена од обвиненијата и се населува во Тјумењ. Таму останува до крајот на животот, работејќи како наставник по историја на педагошка школа. Пред крајот на животот повторно е примена во членство на партијата. Умира во 1954 година.

На 28 ноември 1963 со одлука на Воениот колегиум на Врховниот суд на СССР, заедно со својот татко Стефан политички е рехабилитирана и заведена како Македонка. Овој податок е земен од формуларот-прашалник што таа го пополнила во 1932 година кога барала лична карта на Советскиот Сојуз, каде во рубриката „националност“ напишала - Македонка.

Во чест и спомен на големата револуционерка, едно од основните училишта во Кочани го носи нејзиното име.

## Наводи

Категорија:Македонски комунисти
Категорија:Луѓе од Кочани
Категорија:Сталинови чистки
Категорија:Тјумењ
Топлина

мини|200п|Топлинско транслационо движење во гас
**Топлината** се дефинира како енергија во преод која се регистрира (чувствува) и пренесува како резултат на температурната разлика. Топлината секогаш поминува од потопло на постудено тело, така што насоката на распространување е одредена со природен закон (вториот закон на термодинамиката).Топлина е движењето на топлинската енергија од еден предмет со повисока температура на предмет со пониска температура.

Шкотскиот физичар Џејмс Кларк Максвел, во неговото класично дело “Теорија на топлината“ од 1871 г., бил еден од првите кој се обидел да даде модерна дефиниција за топлина. Главно, Максвел истакнува четири одредби за дефинирање на топлината. Првата, дека тоа е “нешто што може да се префрли од едно тело на друго, што го претставува Вториот закон на термодинамиката. Второ, дека таа може да се смета за “мерлива големина“ и затоа може да се третира математички како останатите мерливи големини. Трето, таа “не може да се третира како супстанца“; таа може да се трансформира во нешто што не е супстанца, на пример, механичка работа. Најнакрај, таа е “една од формите на енергијата“.

Топлината се означува со Q, а СИ-единица за топлина е џул (J). Кога температурите ќе се изедначат, топлината е еднаква на нула. Топлината исклучиво е поврзана за преодот, па таа е процесна големина.

Струењето за преод на топлина:
:*ΔQ > 0* — ако топлината му е предадена на системот
:*ΔQ < 0* — ако системот ја предал топлината на околината

Топлината се пренесува со спроведување, струење и зрачење.

## Формула
Формулата за количество топлина е:

Q=cmD_t

Каде што:

m е маса на телото

c е специфичен топлински капацитет на телото

D_t=t_2-t_1, разлика помеѓу температурата на ладење и топлење.

## Специфичен топлински капацитет
Различни тела се создадени од различни супстанци. Тоа доведува и доведува и до различни топлински особини на различни тела. Затоа, секоја супстанца си има свој специфичен топлински капацитет. Во табелата подолу се дадена топлински капацитети на некои супстанци. Специфичниот топлински капацитет се изразува во J/kgK.


Категорија:Термодинамика
Категорија:Пренос на топлина
Категорија:Физички величини
Битка кај Карпи

алт=Преведена верзија на мапа што ја покажува Битката кај Карпи, 9 јули 1701 година за време на војната за шпанското наследство|мини|верзија на мапа што ја покажува Битката кај Карпи, 9 јули 1701 година за време на војната за шпанското наследство
**Битката кај Карпи** започнала на 9 јули 1701 година. Оваа битка е прва од серијата војни за шпанското наследство. Конфликтот започнал помеѓу Австрија и Франција. Австриската армија, била раководена од страна на Еурген Савоиски. Битката завршила со победа на Австрија.

## Наводи

Карпи
Категорија:Битки на Франција
Категорија:Битки на Австрија
Категорија:Судири во 1701 година
Категорија:Европа во 1701 година
Битка кај Кјари

**Битката кај Кјари** започнала на 1 септември 1701 година. Оваа битка е прва од серијата војни за шпанското наследство. Конфликтот започнал помеѓу Австрија и Франција. Австриската војска, била раководена од страна на Евгениј Савојски. Тој со својата војска преминал кон северна Италија и Венецијанската Република, која била неутрална во оваа војна. Кај градот Кјари ги поразил француските војски кои биле раководени од страна на Франсоа де Нефвил, војвода од Вилроа. Битката траела два часа, а Французите имале околу 3.000 жртви.

Киари
Категорија:Битки на Франција
Категорија:Битки на Австрија
Категорија:Судири во 1701 година
Категорија:Европа во 1701 година
Битка кај Клермона

**Битката кај Клермона** започнала на 1 февруари 1702 година. Оваа битка е дел од серијата војни за шпанското наследство. Конфликтот започнал помеѓу Австрија и Франција. По само пет месеци откако издвојувал победа, Евгениј Савоски одлучил да возврати на нападот на Франција. Австриската војска била статиционирана на запад, кај Клермона по текот на реката По. Егуен конфликтот го започнал во ноќта на 1 февруари, и го изненадил својот непријател Вилроа.
мини|Битка кај Клермона
Австријците успеале да го заземат градот заробувајќи голем број од командантите на француската армија. Французите имале околу 1000 жртви. На француската војска и пристигнала помош од страна на Ирската бригада, која ја принудило на Австрија да се повлече.
## Наводи

Клермона
Категорија:Битки на Франција
Категорија:Битки на Австрија
Категорија:Судири во 1702 година
Категорија:Европа во 1702 година
Бургунди

[thumb|right|320px|Римското Царство во времето на Адријан (владеел 117-38), ја покажува локацијата на Бургундската германска група, кои се населиле во регионот помеѓу [Средна Одра и Долна Висла во Полска]]

**Бургундите** се германско племе кое потекнува од јужна Норвешка. Во текот на 2 век п.н.е. тие започнале да се населуваат јужно од нивните територии, најверојатно на островот Борнхолм. Во текот на 1 век и 2 век, тие се населиле во областа помеѓу реките Средна Одра и Долна Висла. Во 3 век, под притисок на Гепидите, се упатиле на југозапад кон река Мајна. Овде за првпат се соочиле со Римското Царство. За првпат конфликтот се случил во времето на императорот Проб. Во текот на следниот век, тие се придвижиле и стигнале до местото каде реката Мајна се влева во реката Рајна, потчинувајќи ги Алеманите. Од друга страна, Римјаните се обидиле тоа да го искористат. Валентинијан I (364-375) склучил сојуз со Бургундите и ги вклучил против Алеманите во околу 370 година. 
  
Во 407 година Вандалите, Алеманите и Свевите навлегле во Галија. Така, Бургундите на чело со Гундахар го зазеле Мајнц и заедно со аланите навлегле во Галија давајќи поддршка на Јовин, кој се објавил против римскиот цар Хонориј. Во 413 година, тие биле признаени од страна на Западната Римското Царство за федералци и добиле територија во регионот на Вормс. Тогаш, тие го примиле и христијанството.

Бургундите говореле на бургундски јазик за кој денес постојат мошне оскудни сознанија.

## Наводи

Категорија:Германски племиња
Категорија:Источногермански народи
Голема Грција

[thumb|230px|Магна Грециа [280 пр.н.е.]]
**Магна Граециа** (латински: *Magna Graecia* — „Голема Грција“, од грчки Μεγάλη Ελλάς, Мегали Елас) е назив на територијата од јужниот дел на Апенинскиот Полуостров односно денешна Јужна Италија којшто бил колонизиран од страна на Старите Грци во 8 век п.н.е. .Со колонизацијата, на овие простори биле формирани нови цивилизации и култури од кои подоцна биле основани латинските и италиските цивилизации.

## Колонизација

Грците во 7 век п.н.е. и 8 век п.н.е. колонизирале голем дел од средоземното крајбрежје, од источните делови на Црно Море до денешниот град Марсеј. Воспоставиле контрола над Сицилија и јужниот дел на Апенинскиот Полуостров. Ова место било нарекувано Магна Граециа кое во превод значи голема Грција. Географите единствено не се слагале околу тоа дали Сицилија спаѓала во составот на Голема Грција или не. Страбон сметал дека истата била во нејзиниот состав.

## Култура

Со колонизирањето на овие простори, Старите Грци ја пренеле нивната култура на овие простори, создавајќи независни полиси. НАбргу на овие простори била развиена грчката култура од која подоцна произлегле латинската и италиската цивилизација. Најзначаен придонес од тоа време е создавањето на ново писмо. Грчката алфабета од страна на Етрурците била трансформирана во латиница. На ови простори живееле и работеле научници како Архимед, Питагора и Емпедокло.

## Основање на градови

Најпознати градови кои биле основани од тоа време се:

* Капуа
* Неаполис (Неапол)
* Сиракуза
* Акрагас (Агригент)
* Субарис (Сибарис)
* Тарас (Тарант)
* Локри
* Регион
* Кротон
* Тури
* Елеа
* Анкон (Анкона)

Голема Грција по Пировската војна станала дел од Римската република, со кое започнало романизација на тамошното население.

## Доцна историја

По пропаѓањето на Западното Римско Царство, овие делови биле запуштени. Подоцна биле заземени од страна на Источното Римско Царство.
## Наводи


Категорија:Рана историја на Италија
Холестерол

**Холестеролот** е липид што се наоѓа во мембраните на клетките на сите ткива и е потребен за нормално функционирање на организмот. Тој спаѓа во групата на стероли, бидејќи во неговиот состав има комбинација на стероиди и алкохол. Мали количини на холестеролот се наоѓаат и во клеточните мембрани на растенијата и габите.

Организмот го користи холестеролот за создавање на хормоните, витамините А, Д и Е, како и киселините во жолчното ќесе. Еден помал дел на холестеролот се наоѓа во крвта. Ако тој холестерол се акумулира на ѕидовите на крвните садови, може да запре или да се намали протокот на крв. Последиците за здравјето може да бидат големи, и во такви случаи количината на холестерол во крвта се регулира со помош на медицински препарати.

Според податоците на Светската здравствена организација, 54% од жителите на Европа, и тоа подеднакво мажите и жените, имаат зголемен лош холестерол. Притоа, само во петте најголеми европски економии, над 130 милиони луѓе имаат проблем со лошиот холестерол.

## Биосинтеза
Сите животински клетки синтетизираат холестерол, како за градба на мембраната, така и за друга употреба, со релативна брзина на создавање што се разликува според типот на клетката и функцијата на органот. Околу 80% од вкупното дневно производство на холестерол се одвива во црниот дроб и цревата; други места со висока стапка на синтеза се мозокот, надбубрежните жлезди и репродуктивните органи.

Синтезата во организмот започнува по мевалонатниот пат, при што две молекули на ацетил CoA кондензираат и формираат ацетоацетил-CoA. Ова е проследено со втора кондензација помеѓу ацетил CoA и ацетоацетил-CoA при што се формира 3-хидрокси-3-метилглутарил CoA (HMG-CoA). 
center|frameless|500px

## Наводи

Категорија:Стероли
Категорија:Липиди
Категорија:Невростероиди
Категорија:Липидни пореметувања
Категорија:Исхрана
Венец

мини|десно|250п|Полагање на венци на Советските војници во Белград во 2009.
**Венец** претставува невестински или олимписки украс за на глава, изработен од цвеќе, лоза, здравец, босилек, бршлен, шимшир или од некое друго зимзелено растение. Се одликувал со магиска заштитна функција. Венец исто така може да биде обесен на врата како украс.

Во некои македонски пределски целини како Скопска Црна Гора и Бојмија се одликувал со посложена структура, украсен со метален накит (тепелак, тепелачиња и пиришани) врз основа направена од кора од црешово дрво во форма на цилиндар и покриен со бела марама со реси, така што имал форма на капа или круг.

## Венец-капа
[мини|315x315пкс|Венец-капа од [Народни носии од Мариово|Мариово, НУ Музеј на Македонија]]
Венец-капа е невестинско покривало за глава, кое се јавува во народната носија на сите етнографски целини во Македонија. Во минатото невестите носеле венци (мали или големи) кои со текот на времето и со додавање на разновидни украси се развиле во невестински капи.

Поради нивната раскошна украсеност се издвојуваат примероците од Скопска Црна Гора, Скопска Блатија, Кумановско, Горна Бојмија – Гевгелиско, од Мегленските Власи, Мариово и Власите во Овче Поле. Нивната изработка најчесто била доверена на умешни жени од селата, кои на домашно изработени ткаеници пришивале или закачувале метален накит (како тепелаци, игли, сачбои, минѓуши, фунди, корони, минѓушници), монистра, растенија (природни) како босилек и бршлен, вештачки и природни цветови, паунови и други пердуви и разни додатоци. Благодарение на овие украси, невестинските капи претставувале вистинска ризница од декоративни елементи и детали. Секоја етничка заедница или област создавала свој специфичен вид капа, обликуван според локалната носија и естетика. Обилното китење со накит и цвеќе, се среќавало кај сите вакви покривала, што им давало впечатлива и естетска вредност. Уште една заедничка карактеристика за сите невестински капи претставува прикаченото бело или црвено платно што паѓало слободно по грбот. За време на свадбата, лицето на невестата се покривало со дувак – тенка, проѕирна ткаенина од памук или свила, најчесто во црвена боја. Капата се носела и по венчавањето, обично четириесет дена или додека не остане трудна, а според некои обичаи и до една година, но само за големи празници како Божиќ, Велигден или Прочка.

## Поврзано
* Венец (хералдика)
## Наводи

## Извор

Категорија:Македонски народни носии
Категорија:Украси
Тринилски тигар

**Тринилскиот тигар** (*Panthera tigris trinilensis*) е фосилен подвид на тигар. Фосилите датираат од пред околу 1,2 милиони години, и се пронајдени во месноста Тринил, на островот Јава во Индонезија. Овој подвид бил опишан во 1908 година, а типичниот примерок е дел од колекцијата на Дубоа (Dubois Collection) во Националниот музеј за историја на природата во Лајден, Холандија. Иако овие фосилли се пронајдени на Јава, се смета дека тринилскиот тигар не е директен предок на јаванскиот подвид. Јаванскиот тигар се претпоставува дека потекнува од предок кој дошол од Кина. Најверојатно тринилскиот тигар изумрел пред околу 50 000 години.
 
## Наводи

 
 

Категорија:Тигри
Лушпаровидни

**Лушпаровидни** () — група на влекачи која се состои од сите диапсиди поблиски со гуштерите отколку со архосаурите (вклучувајќи ги крокодилите и птиците). Единствена група со денешни претставници е *[[Lepidosauria]]*: денешните гуштери, змии и туатара.

## Систематика

* **Поткласа [[Diapsida]]**
** **Инфракласа Lepidosauromorpha**
*** *[[Acerosodontosaurus]]* †
*** **Надред [[Sauropterygia]]** - плезиосаури †
*** **Lepidosauriformes**
**** Ред Eolacertilia †
**** **Надред [[Lepidosauria]]**
***** Ред Sphenodontia - Tuatara
***** Ред Squamata
****** Подред Lacertilia* - гуштери
******* Фамилија Mosasauridae
****** Подред Serpentes - змии
****** Подред Amphisbaenia - прстенари (или црвовидни гуштери)
Добра Вода

**Добра Вода** — висока венечна планина во Македонија што се издига помеѓу долината на Мала Река од исток и Кичевската Котлина од запад. На север започнува од Дупен Камен (1.857 м), со којшто е одделена од Сува Гора, а на југ се протега до долината на реката Треска. Централното било има динарски правец на протегање северозапад - југоисток. Се дели на два дела: северен (познат и под името Челоица) со највисок врв Добра Вода (2.062 м) и јужен (познат како Песјак) со врвовите Кула (1.917 м) и Коњарник (1.874 м). Зафаќа вкупна површина од 396 км2. Неотектонските движења овде се особено манифестирани, така што од сите страни е ограничена со раседи. Планинското било се протега во должина од 25 км. Највисокиот дел е под пасишта, а планинските страни се под дабова и букова шума.

## Туризам
На планината постои планинарски дом наречен „Железна Река“.

## Поврзано
* Осој
* Сува Гора
* Песјак

## Наводи

## Галерија


Податотека:Dobra Voda 01.JPG|Поглед на Челоица
Податотека:Dobra Voda.jpg|Поглед на планината од селото Поповјани



Категорија:Планини во Македонија
Категорија:Општина Македонски Брод
Категорија:Општина Гостивар
Категорија:Општина Кичево
Брусник

**Брусник** може да се однесува на:

## Македонија
* Брусник — село во Општина Битола, Македонија
* Брусник — село во Општина Неготино, Македонија

## Други земји
* Брусник — село во Заечар, Србија
* Брусник — село во Општина Иваница, Србија
* Брусник — остров во Хрватска
* Брусник — село во Општина Брезник, Бугарија
Јадич

**Јадич** () — секој член од двата рода повеќегодишни растенија од семејството на лутичињата. Во јадичите (змиино цвеќе или волчји отров) припаѓаат отровните растенија што цветаат во лето, и ерантисот (змиски јадич), кој, всушност е украсно цвеќе што цвета напролет. Сувкастиот јазлест корен од *[[A.napellus]]* порано се користел како седатив и средство против болки.

## Видови

### Природни хибриди

* *Aconitum × austriacum* 
* *Aconitum × cammarum* 
* *Aconitum × hebegynum* 
* *Aconitum × oenipontanum* (*A. variegatum* ssp. *variegatum* × ssp. *paniculatum*)
* *Aconitum × pilosiusculum*
* *Aconitum × platanifolium* (*A. lycoctonum* ssp. *neapolitanum* × ssp. *vulparia*)
* *Aconitum × zahlbruckneri* (*A. napellus* ssp. *vulgare* × *A. variegatum* ssp. *variegatum*)

## Наводи


Категорија:Лутичиња
Категорија:Невротоксини
Категорија:Растителни токсини